Mælingar á lungnastarfsemi , blóðgösum og þoli voru gerðar fyrir og eftir aðgerð . Hlutþrýstingur CO2 í slagæðablóði lækkaði einnig eftir aðgerð en hlutþrýstingur O2 hélst óbreyttur . Lifun var svipuð og í erlendum rannsóknum , þó svo að tíðni fylgikvilla og enduraðgerða í þessum rannsóknarhópi væri há . 2 Lungnasmækkunaraðgerð er unnt að framkvæma í gegnum bringubeinsskurð eða með brjóstholsskurði beggja vegna , og eru oftast 20 - 25% af rúmmáli hvors lunga fjarlægðir með heftibyssu . 8 Tilgangur þessarar rannsóknar var að meta árangur þessara aðgerða hér á landi en það hefur ekki verið gert áður á Íslandi . Skráður var aðgerðartími og hvort fylgikvillar komu upp í aðgerð . Einnig voru skráðir fylgikvillar eftir aðgerðina , bæði fylgikvillar sem greindust þegar sjúklingarnir lágu á sjúkrahúsi og þeir sem greindust eftir útskrift . Langtímalifun var könnuð samkvæmt upplýsingum úr Þjóðskrá og miðaðist eftirlit við 31. desember 2010 . Meðaleftirfylgd var 8,7 ± 3,8 ár ( bil 1,8 – 13,6 ár ) . Mælingar á lungnastarfsemi og þoli Mælingar á lungnastarfsemi , þoli og blóðgösum voru gerðar fyrir aðgerð eftir endurhæfingu og að meðaltali fjórum vikum eftir aðgerð . Lungnastarfsemi var metin með öndunarmælingu ( Gould 2400 spirometer , Gould Instruments ; Cleveland , OH ) þar sem FVC og FEV 1 voru mæld ásamt lungnarúmmáli ( total lung capacity , TLC ) með helíumþynningaraðferð . Loftskipti voru mæld með single breath CO aðferð . Þolpróf var gert á þrekhjóli þar sem álag var aukið jafnt og þétt þar til sjúklingur gafst upp eða próf stöðvað vegna einkenna . Notast var við tvíopa berkjurennu , annað lungað fellt saman í einu og 20 - 30% af rúmmáli hvors lunga um sig fjarlægð með heftibyssu ( GIA AutoSuture , US Surgical , Cincinnati , OH , USA ) . Til að fyrirbyggja loftleka var notast við Gore-Tex ® bætur til að styrkja heftiraðirnar . Í lok aðgerðar var komið fyrir brjóstholskerum í bæði fleiðruhol , þeir tengdir við sog ( - 20 cm H2O ) og bringubeininu lokað á hefðbundinn hátt með stálvír . Tölfræði Fyrir samfelldar breytur voru reiknuð meðaltöl með staðalfráviki eða miðgildi og bil gefið upp þar sem við átti . Meðaltöl mælinga fyrir og eftir aðgerð voru borin saman með pöruðu t-prófi . Niðurstöður Meðalaldur sjúklinganna sextán var 59,2 ± 5,9 ár ( bil 52 – 72 ár ) . Sjúklingarnir höfðu allir sögu um reykingar en höfðu hætt reykingum að minnsta kosti sex mánuðum fyrir aðgerðina . Meðalfjöldi pakkaára var 49 ± 18 ( bil 25 - 80 ) . Allir sjúklingarnir lifðu af aðgerðina og útskrifuðust af sjúkrahúsi . Við eftirlit voru 11 sjúklinganna á lífi . Ekki mældust marktækar breytingar á öðrum þáttum sem sýndir eru í töflu II . 12 , 13 Þessar breytingar auðvelda öndun og sjúklingurinn finnur minna fyrir mæði . 2 , 11 Allir sjúklingarnir í þessari rannsókn lifðu af aðgerðina . Langvarandi loftleki var algengasti fylgikvillinn og greindist hjá tæpum helmingi ( 44% ) sjúklinga . Þetta er tiltölulega lág tíðni miðað við aðrar rannsóknir þar sem langvarandi loftleki greindist í 46 - 95% tilfella eftir aðgerð . Þennan sjúkling varð að endurlífga í enduraðgerð . Ekki er augljós skýring á hárri tíðni enduraðgerða hér á landi . Ábendingar fyrir aðgerð virðast áþekkar og í öðrum rannsóknum og mismunandi sjúklingaþýði skýrir því varla þennan mun á tíðni fylgikvilla . 20 , 23 Nýlegar rannsóknir benda hins vegar til þess að aðgerðir með brjóstholssjá fækki fylgikvillum og stytti legutíma , sem aftur lækkar kostnað . 3 Þar sem enduraðgerðatíðni vegna bringubeinsvandamála er há hér á landi má leiða líkur að því að brjóstholssjáraðgerð sé álitlegur kostur við lungnasmækkunaraðgerðir hérlendis . Að sama skapi er það veikleiki að sjúklingahópurinn var lítill . Auk þess vantaði upplýsingar um mat á mæði fyrir og eftir aðgerð og sömuleiðis hvernig sjúklingar mátu lífsgæði sín . Rannsóknin hlaut styrk úr vísinda - og fræðslusjóði Félags fagfólks um hjarta - og lungnaendurhæfingu .